**LIQUI MOLY setter fokus på alternative driftsformer**

Spesialadditiv for hybridkjøretøy og piktogram for merking av motorolje

**Oktober 2017 – Sammenlignet med antall diesel- og bensinkjøretøy utgjør de alternative kjøretøyene fortsatt en mindretallsgruppe. Like fullt fører de nye driftsformene til store omveltninger i bilindustrien. Også LIQUI MOLY følger tiden og lanserer en ny innovasjon: drivstofftilsetningen Hybrid Additive, som er utviklet spesielt for hybridkjøretøy. Egnede motoroljer for denne typen aggregater blir dessuten merket med et piktogram.**

Hybrid Additive er strengt tatt selv en hybrid, ettersom det kombinerer to egenskaper: det stabiliserer drivstoffkvaliteten og rengjør innsprøytingssystemet. I hybridkjøretøyene er den elektriske motoren hovedfremdriften, mens forbrenningsmotoren bare fungerer assisterende. Den brukes derfor stort sett bare en kort stund om gangen. «Dette skaper to problemer», påpeker David Kaiser. Han leder avdelingen for forskning og utvikling hos den tyske spesialisten på bilkjemikalier, LIQUI MOLY.

«Drivstoffet blir værende på tanken lenger, og aldres dermed mer», forklarer Kaiser forskjellen i forhold til kjøretøy som bare har diesel- eller bensinmotor. En annen utfordring: Rester i innsprøytingstrakten på grunn av uregelmessig korttidsdrift. Nyheten Hybrid Additive holder bensinkvaliteten stabil, beskytter mot avleiringer i drivstoffsystemet, og fjerner eksisterende rester. «På den måten løser det begge problemene», understreker LIQUI MOLY-eksperten.

Innovasjonen fremhever utviklingskompetansen som selskapet besitter i en bransje som står overfor gjennomgripende omveltninger. Bilindustrien kommer til å forandre seg mer de neste ti årene enn den har gjort i løpet av de siste 100 årene. Årsaken er en rekke megatrender – deriblant elektromobilitet. «For oss står Made in Germany ikke bare for kvalitet, men først og fremst for forandring gjennom fornying. Forskning har derfor alltid vært en av bæresøylene for fremgangen vår», sier David Kaiser.

Selskapet har utviklet produkter for forbrenningsmotorer helt siden oppstarten for 60 år siden. Den alternative fremdriftsformen som føltes mest naturlig å begynne med ut fra denne ekspertisen, var den elektrohybride. Hvis man ser på de globale registreringstallene, er hybridene de alternative kjøretøyene det selges mest av. Ifølge Statista og IHS Autoinsight kommer antall hybrider til å øke betraktelig i forhold til antall el-biler frem mot 2025. «Vi satser på riktig hest», understreker Kaiser. «Ettersom dieselmotor blir stadig mindre aktuelt for hybridkjøretøy, lanserer vi et rent bensinadditiv.»

Det er gjort en forandring også hos smøremidlene, men bare med hensyn til det ytre: Etikettene på 1- og 5-liters dunkene har nå nemlig fått et hybridpiktogram. Bileiere og mekanikere kan dermed se med én gang om motoroljen er egnet for hybridkjøretøy. Og for den som vil være på den helt sikre siden, er LIQUI MOLYs oljeveiviser på nett god å ty til.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de